Fire af de optrædende i tirsdag aftens frihedsfest i Aalborg Kongres & Kulturcenter er på tværs af generationer enige om frihedens betydning for os alle. Se og hør dem fortælle om frihed inden aftenens fest.

Lars Lilholt, Pernille Rosendahl, Mattias Kolstrup, Shaka Loveless og Klarup Pigekor er alle med på, når 76-året for Danmarks befrielse i Anden Verdenskrig bliver fejret i Aalborg Kongres & Kultur Center i et arrangement, hvor TV2 Nord er blandt arrangørerne. Festen var oprindeligt tænkt til 75-års jubilæet i 2020, men coronakrisen spændte ben for arrangementet. Frihedens betydning bliver ikke mindre af at vente et år, så arrangørerne besluttede at udsætte festen til 2021. Tirsdag aften blænder Aalborg Kongres & Kultur Center og TV2 Nord så op for den store fest for befrielsen med markante navne på scenen. TV2 Nord spurgte tidligere på dagen, hvad friheden betyder for de fire kunstnere. Og på tværs af generationer er de enige om, at friheden er meget værdifuld for os alle. Frihedsfesten foregår uden publikum, men du kan opleve den her på tv2nord.dk, på Facebook og selvfølgelig på www. tv2nord.dk og på Salto i aften klokken 19.45.